सबेर होई तां कीर्तन समाप्त होई गेया। लौहका भ्रा बी कीर्तन मण्डली च उट्ठी पेया ते बड्डो भ्राऊ कोल पेया। करनी परमेसरै दी जे अजें उन्न दमें गैई पुट्टियां हियां जे इक खासी मुट्टी शिङ्ग नवाड़ै पैर धड़ी गेई, दिखदे दिखदे गै नवाड़ा पैर लऊ लोआन होई गेया। ओ पैर फगड़ियै उत्थें गै बेई गेया। औने जाने आलें जेल्लै नवाड़ा इन्ना भैड़ा हाल दिक्खेया तां ओदे कोल आइये उसी पुच्छन लगे जे के होया? उन्न सीकां बटदे इक दौं जनें गी अपने बड्डो भ्राऊ दा पता दित्ता ते कन्ने गलाया जे उसी आक्खेयो ते तेरे लौहके भ्राऊ गी बड़ी लग्गी ऐ इस करी तौले कीते दे पुज्ज।